Silvia (Ruotsin kuningatar)

Kuningatar Silvia (s. 23. joulukuuta 1943, syntyjään Silvia Renate Sommerlath) on Ruotsin kuningatar ja kuningas Kaarle XVI Kustaan puoliso.

 Varhainen elämä 
Silvia syntyi Heidelbergissä Saksassa toisen maailmansodan aikana saksalaisen isän Walther Sommerlathin ja brasilialaisen äidin Alice Soares de Toledon neljäntenä lapsena. Silvian isä oli Saksan kansallissosialistisen työväenpuolueen jäsen. Sodan jälkeen perhe muutti São Pauloon Brasiliaan, jossa he asuivat 1947–1957. Vuonna 1957 perhe muutti takaisin Saksaan.

Ura ennen hovia

Ennen avioliittoaan Silvia oli töissä Argentiinan suurlähetystön konsulaatissa Münchenissä. Hän on työskennellyt myös lentoemäntänä.

Silvia puhuu kuutta kieltä; ruotsia, saksaa, ranskaa, espanjaa, portugalia ja englantia. Hän osaa myös ruotsalaista viittomakieltä.

 Avioliitto ja lapset 
Silvia tapasi Ruotsin kruununprinssin Kaarle Kustaan vuoden 1972 kesäolympialaisten aikana. Kun Ruotsin silloinen kuningas Kustaa VI Aadolf kuoli 15. syyskuuta 1973, Kaarle Kustaasta tuli maan uusi kuningas Kaarle XVI Kustaa. Koska Silvia ei ollut aatelissukuinen, häntä ei pidetty sopivana puolisoehdokkaana kuninkaalle. Näin ollen Kaarle Kustaa ja Silvia päättivät pitää suhteensa salaisuutena, mutta se paljastui, kun pari salakuvattiin yhdessä huoltoasemalla.

Silvia ja Kaarle Kustaa ilmoittivat 12. maaliskuuta 1976 kihlauksestaan, ja heidät vihittiin avioliittoon 19. kesäkuuta samana vuonna. Vihkiminen toimitettiin Tukholman Suurkirkossa, ja sitä todisti 1 200 vierasta.

Päivää ennen ABBA julkaisi uuden kappaleen nimeltä Dancing Queen. Yleinen harhaluulo on, että kappale oli kirjoitettu nimenomaan Silvialle tämän kuningattareksi nousun kunniaksi, mutta todellisuudessa ABBA oli kirjoittanut kappaleen jo aiemmin ja päätti vain julkaista sen tällöin, koska sen katsottiin olevan tapahtumaan sopiva. 

Kuningattaren hääpuku oli hankittu Diorin muotitalosta, ja sen suunnittelija oli Marc Bohan. Valkoista duchesse-silkkiä oleva kapealinjainen pitkähihainen hääpuku on malliltaan yksinkertainen ja sen pääntie on umpinainen. Pitkä laahus on kiinnitetty puvun selkään. Puku oli sopiva tausta Silvian käyttämälle kuningatar Sofian pitsihunnulle ja Bernadotte-suvun perinteikkäälle kuningatar Josefinan kameediadeemille.

Silvialla ja Kaarle Kustaalla on kolme lasta:

 kruununprinsessa Victoria, Länsi-Götanmaan herttuatar, s. 1977
 prinssi Carl Philip, Värmlandin herttua, s. 1979
 prinsessa Madeleine, Hälsinglandin ja Gästriklandin herttuatar, s. 1982.

 Ruotsin kuningattarena 
Avioliiton myötä Silviasta tuli Ruotsin kuningatar.

Vuonna 1999 Silvia perusti ensimmäisen hyväntekeväisyysjärjestönsä nimeltä Childhood, jonka tavoitteena on huolehtia lasten oikeudesta turvalliseen lapsuuteen. Hänen tyttärensä Madeleine on myös työskennellyt järjestön parissa. 

Vuonna 2021 Silvia kaatui kotonaan ja hän joutui sairaalaan, jossa hänellä todettiin useampi murtuma.

 Galleria 

 Kunnianosoituksia 
Kuningatar Silvialle on myönnetty seuraavat ulkomaalaiset kunnianosoitukset:

 50px Itävallan tasavallan kunniamitalin suurristi (Itävalta, 1979)
 50px Leopoldin ritarikunnan suurristi (Belgia)
 50px Laila Utaman perheen ritarikunnan jäsen (Brunei)
 50px Stara planinan ritarikunnan suurristi (Bulgaria)
 50px Bernardo O'Higginsin ritarikunnan suurristi (Chile)
 50px Elefanttiritarikunnan ritari (Tanska)
 50px Marianmaan ristin ritarikunnan 1. luokka (Viro, 1995)
 50px Valkoisen Tähden ritarikunnan 1. luokka (Viro, 2011)
 50px Valkoisen ruusun ritarikunnan suurristi (Suomi, 1982)
 50px Kunnialegioonan suurristi (Ranska, 1984)
 50px Kansallinen ansioritarikunnan suurristi (Ranska, 1963)
 50px Liittotasavallan ansioritarikunnan suurristin erikoisluokka (Saksa)
 50px Kunniaritarikunnan suurristi (Kreikka)
 50px Islannin Haukan ritarikunnan suurristi (Islanti, 1981)
 50px Italian tasavallan ansioritarikunnan suurristi (Italia, 1991)
 50px Arvokkaan kruunun ritarikunnan suurristi (Japani)
 50x50px Kolmen tähden ritarikunnan suurristi (Latvia, 1995)
 50px Kansallisen tunnustuksen ristin suurristi (Latvia)
 50px Vytautas Suuren ritarikunnan suurristi (Liettua)
 50px Liettuan ansioritarikunnan suurristi (Liettua)
 50px Nassaun perheen kultaisen leijonan ritarikunnan ritari (Luxemburg)
 50px Alankomaiden leijonan ritarikunnan suurristi (Alankomaat)
 50px Pyhän Olavin ritarikunnan suurristi (Norja)
 50px Kristuksen sotilaallisen ritarikunnan suurristi (Portugali)
 50px Henrik Purjehtijan ritarikunnan suurristi (Portugali)
 50px Isabella Katolilaisen ritarikunnan suurristi (Espanja, 1979)
 50px Tunisian ansioritarikunnan suurristi (Tunisia)
 50px Chula Chom Klaon ritarikunnan erikoisluokka (Thaimaa)
 50px Ruhtinas Jaroslav Viisaan ritarikunnan 1. luokka (Ukraina, 1999)
 55x55px Hymyn ritarikunnan ritari (Puola)

Vuonna 1990 Silvia nimettiin Turun yliopiston humanistisen tiedekunnan kunniatohtoriksi.

 Lähteet 

Aiheesta muualla

Luokka:Ruotsin kuningattaret
Luokka:Vuonna 1943 syntyneet
Luokka:Elävät henkilöt
Luokka:Seulonnan keskeiset artikkelit